சோவெனெல் மொயீசு

சோவெனெல் மொயீசு (Jovenel Moïse; 26 சூன் 1968 – 7 சூலை 2021) எயிட்டியத் தொழிலதிபரும், அரசியல்வாதியும் ஆவார். இவர் 2017 முதல் 2021 இல் படுகொலை செய்யப்படும் வரை எயிட்டியின் அரசுத்தலைவராகப் பதவியில் இருந்தார்.

2016 நவம்பர் அரசுத்தலைவர் தேர்தலில் போட்டியிட்டு வெற்றி பெற்ற மொயீசு 2017 பெப்ரவரியில் அரசுத்தலைவராகப் பதவியேற்றார். 2019-ஆம் ஆண்டில், நாட்டில் அரசியல் குழப்பநிலை தோன்றியது. மொயீசு பதவி விலகுவதற்கான கோரிக்கைகள் நாட்டில் பெரும் நெருக்கடியாக மாறியது. 

2021 சூலை 7 அதிகாலையில், 28 பேர் அடங்கிய கும்பல் ஒன்று மொயீசின் இல்லத்தின் மீது துப்பாக்கிச் சூட்டை நடத்தியது. இதன்போது மொயீசு சுடப்பட்டுக் கொல்லப்பட்டார். அவரது மனைவி மார்ட்டீன் படுகாயமடைந்தார். பதில் பிரதமர் குளோட் யோசப் தனது அலுவலகத்தில் இருந்து வெளியிடப்பட்ட செய்திக்குறிப்பில், "அடையாளம் தெரியாத நபர்கள் மொயீசு மீது தாக்குதல் நடத்தியது, அவர்களில் சிலர் எசுப்பானிய மொழியில் பேசினர்" என்று குற்றம் சாட்டினார். மொயீசின் படுகொலையைத் தொடர்ந்து, இடைக்காலப் பிரதமர் குளோட் யோசப் நாட்டின் அதிகாரத்தைத் தனது கட்டுப்பாட்டில் கொண்டு வந்தார்.

மேற்கோள்கள்

1968 பிறப்புகள்
2021 இறப்புகள்
எயிட்டிய அரசியல்வாதிகள்
கொலை செய்யப்பட்ட அரசுத் தலைவர்கள்